Lørdag åbnede der et nyt hospital i Aabybro. Der var det usædvanlige ved hospitalet, at det lukkede efter kun tre timer og patienterne var heller ikke, som patienter er flest.

Lørdag var der travlhed i modtagelsen på Bamsehospitalet på Aabybro Bibliotek. Lægerne på Bamsehospitalet er medicinstuderende på Aalborg Universitet, og udover at holde den nordjyske bamsestand sund og rask er der også en dybere mening med hospitalet. Børnene skulle gerne finde ud af at læger ikke er farlige. Se de søde børn og nuttede bamser i indslaget over artiklen.